Versindaba » Blog Archive » Breyten Breytenbach. (m)aanwesig: die saamnaat 'n landelike berig
Monday, March 26th, 2018 | Gedigte.
9 Kommentare op "Breyten Breytenbach. (m)aanwesig: die saamnaat 'n landelike berig"
March 26th, 2018 at 10:35 pm
Ver in die wêreld – dis ons dese en ons gene – altyd 'n oopmaakverlede en 'n oopgaantoekoms wat veel verder strek as ons eie toegaan – word 'n eerste kleindogter (Juffroutjie Naamloos) vir Marlise gebore… En tegelykertyd, nog verder, en in volle medewete en sonder dat die een van die ander weet, 'n kleinseun vir Louis. 'n Rabbyntjie. Mag hulle albei Rabi's wees – én digters: net om nie te heilig te wees en hulself in al die twyfels van syn nie te ernstig te bejeën nie. En mag hulle tog, waar hulle ook groot en mooi en sterk gaan word, ook leer van die wakende en sardoniese donker oog, welwillend en beskermend, van hulle groot-oom Jan Rabie.
Ons is saam met Marlise en Louis hartseer en verheugd. Hartseer omdat hierdie vreugdevolle aankomste in die verte moet wees, die verspreiding is ons voorland – maar bly omdat ons weet dat danksy julle hulle ook reeds die erfgenames en draers is van 'n see en van wind en van berge en van 'n soeke na regverdige en beskermende en respekvolle menswees.
En ons wéét hoe besonder bevoorreg hierdie twee aankomelinge is om so 'n ouma van ma-kant en so 'n oupa van pa-kant te mag 'erf'.
Lewies & Meraai :
Baie dankie Breyten! Ons is die bevoorregtes van verre ienkies-op-n-ry, en ook om jou (m)aanwesigheid op hierdie web-dam te geniet!
Veels geluk ouma en oupa! Sulke kleinkindertjies is wonderlike wesentjies. Hulle bekyk die wêreld met splinternuwe oë. Mag hulle vir julle groot vreugde bring deur die jare.
March 30th, 2018 at 10:52 am
hoe lieflik ~ om so iets moois op silfe-dag te lees
Waar anders kan woorde nog so verbroeder – of "saamnaat," en "saammaats" word – as in die konteks van hierdie gedig?
En die oorspronklike landelike "jakkalskaal" (BB se voorlaaste strofe) hom beter distansieer van die geykte, metropolitaanse "poedelnaak"?
Mag die "offerhandskrywe," soos dié van Sophokles op sy 86 destyds, versterk bly.
maar 'n jakkalsie het tog altyd sy pels, terwyl ons… ons is baie kaal, maar ons kan dans
saamnaat laat dink my ook aan om iets saam te stik… soos twee lappe aanmekaar vaswerk… van Sophokles weet ek ongelukkig.. sopho… maar van sapho weet ek darem al
April 2nd, 2018 at 8:02 pm
Verskoning: Sappho of dan Sapfo?
(tussen hakies, Annora, die laaste jakkals wat vir my self gesê het hy's 'n jakkals se van was Versfeld)